ଏକ ହାଇଡ୍ରୋଫ୍ଲୋରିକ ଏସିଡ ପ୍ରଦାହ ହେଉଛି ହାଇଡ୍ରୋଫ୍ଲୋରିକ ଏସିଡ ଯୋଗୁ ହେଉଥିବା ରାସାୟନିକ ପ୍ରଦାହ । ଚର୍ମ ସମ୍ପର୍କରେ ଏସିଡ ଆସିଲେ ଯନ୍ତ୍ରଣା, ଫୁଲା, ଲାଲ ରଙ୍ଗ ଏବଂ ଚର୍ମ ନଷ୍ଟ ହୋଇଯାଇଆଏ । ଏହାର ଧୂଆଁ ଆଘ୍ରାଣ କଲେ ଉର୍ଦ୍ଧ୍ୱ ଶ୍ୱାସନଳୀ ଫୁଲିଯାଏ ଏବଂ ରକ୍ତସ୍ରାବ ହୋଇପାରେ । ଇଲେକ୍ଟ୍ରୋଲାଇଟ୍, ହୃତ୍‌ପିଣ୍ଡ, ଫୁସଫୁସ, ବୃକ୍‌କ ଏବଂ ସ୍ନାୟୁଗତ ସମସ୍ୟା ହୋଇପାରେ । କାମ କରିବା ସମୟରେ ଅଧିକାଂଶ ସଂସ୍ପର୍ଶ ହୁଏ । ୭%ରୁ କମ୍ ଗାଢ ହୋଇଥିଲେ ଘଣ୍ଟା ଘଣ୍ଟା ଧରି ଲକ୍ଷଣ ଆରମ୍ଭ ହୋଇନପାରେ ଏବଂ ୧୫%ରୁ ଅଧିକ ଗାଢ ହୋଇଥିଲେ ପ୍ରାୟ ତତକ୍ଷଣାତ୍ ଲକ୍ଷଣ ପ୍ରକାଶ ପାଏ । ଇଲେକ୍ଟ୍ରୋକାର୍ଡିଓଗ୍ରାମ ସହିତ କ୍ୟାଲସିଅମ, ପୋଟାସିଅମ ଏବଂ ମ୍ୟାଗ୍ନେସିଅମ ପାଇଁ ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରିବା ଉଚିତ । ସଂସ୍ପର୍ଶରେ ଆସିବା ସଙ୍ଗେ ସଙ୍ଗେ ପ୍ରାରମ୍ଭିକ ଚିକିତ୍ସାରେ ଦୂଷିତ ପୋଷାକ ହଟାଇବା ଏବଂ ଅତି କମରେ ୩୦ ମିନିଟରୁ ଅଧିକ ସମୟ ପ୍ରଚୁର ପରିମାଣର ଜଳରେ ଧୋଇବାକୁ ହୁଏ । ଅନ୍ୟ ପଦକ୍ଷେପଗୁଡ଼ିକରେ କ୍ୟାଲସିୟମ୍ ଗ୍ଲୁକୋନେଟ କ୍ରିମ୍ ପ୍ରୟୋଗ କରାଯାଏ । ଅନୁମାନ କରାଯାଏ ଯେ ବର୍ଷକୁ ପ୍ରାୟ ଏକ ହଜାର ମାମଲା ଘଟେ । ପ୍ରଭାବିତ ଅଧିକାଂଶ ଲୋକ ବୟସ୍କ ପୁରୁଷ ଅଟନ୍ତି ।